b'\n_START_ARTICLE_\nMarele Masturbator\n_START_SECTION_\nDescriere\n_START_PARAGRAPH_\nCentrul picturii con\xc8\x9bine o fa\xc8\x9b\xc4\x83 uman\xc4\x83 distorsionat\xc4\x83, \xc3\xaen profil, uit\xc3\xa2ndu-se \xc3\xaen jos, similar cu forma\xc8\x9biunea natural\xc4\x83 pietroas\xc4\x83 de la Cap de Creus de-a lungul coastei din Catalonia. Un profil similar poate fi observat \xc3\xaen tabloul mai celebru al lui Dal\xc3\xad, pictat cu doi ani mai t\xc3\xa2rziu, Persisten\xc8\x9ba Memoriei. Un nud feminin (asem\xc4\x83n\xc4\x83tor muzei lui Dal\xc3\xad, Gala) iese din spatele capului. Acesta ar putea reprezenta fantezia de masturbare sugerat\xc4\x83 de titlu. Gura femeiii este aproape de zona intim\xc4\x83 a unui b\xc4\x83rbat \xc3\xaembr\xc4\x83cat sub\xc8\x9bire, ceea ce sugereaz\xc4\x83 o posibil\xc4\x83 fela\xc8\x9bie. Personajul masculin, care poate fi v\xc4\x83zut numai de la talie \xc3\xaen jos, are t\xc4\x83ieturi s\xc3\xa2nger\xc3\xa2nde proaspete pe genunchi. Sub profilul feminin central se afl\xc4\x83 o l\xc4\x83cust\xc4\x83, o insect\xc4\x83 pe care Dal\xc3\xad o men\xc8\x9bioneaz\xc4\x83 de mai multe ori \xc3\xaen scrierile sale. Un roi de furnici (un motiv popular reprezent\xc3\xa2nd anxietatea sexual\xc4\x83 \xc3\xaen opera lui Dal\xc3\xad) se adun\xc4\x83 pe abdomenul l\xc4\x83custei, precum \xc8\x99i pe fa\xc8\x9ba capului. \xc3\x8en peisajul de mai jos sunt pictate alte trei personaje, al\xc4\x83turi de un ou (de obicei folosit ca simbol al fertilit\xc4\x83\xc8\x9bii) \xc8\x99i alte caracteristici pe alocuri. Dou\xc4\x83 dintre personajele din peisaj sunt amplasate astfel \xc3\xaenc\xc3\xa2t s\xc4\x83 produc\xc4\x83 o singur\xc4\x83 umbr\xc4\x83, \xc3\xaen timp ce al treilea personaj merge gr\xc4\x83bit \xc3\xaen distan\xc8\x9b\xc4\x83 la periferia p\xc3\xa2nzei. Pe partea din spate capului central se afl\xc4\x83 o forma\xc8\x9biune de dou\xc4\x83 pietre \xc8\x99i o plant\xc4\x83 uscat\xc4\x83 \xc3\xaen ghiveci. Planta \xc3\xaen ghiveci este amplasat\xc4\x83 pe una din pietre, iar a doua piatr\xc4\x83 se afl\xc4\x83 pe planta uscat\xc4\x83 \xc3\xaentr-un mod nerealist. Se presupune c\xc4\x83 aceast\xc4\x83 parte reprezent\xc4\x83 ideea evad\xc4\x83rii din realitate  g\xc4\x83sit\xc4\x83 \xc3\xaen multe dintre operele lui Dal\xc3\xad.\n_START_SECTION_\nInterpretarea\n_START_PARAGRAPH_\nPictura poate reprezenta atitudinile conflictuale ale lui Dal\xc3\xad fa\xc8\x9b\xc4\x83 de actul sexual. \xc3\x8en tinere\xc8\x9be, tat\xc4\x83l lui Dal\xc3\xad l\xc4\x83sase o carte cu fotografii explicite cu oameni care sufereau de boli venerice netratate, \xc3\xaen st\xc4\x83ri avansate, pentru a-l \xe2\x80\x9eeduca\xe2\x80\x9d pe b\xc4\x83iat. Fotografiile grote\xc8\x99ti cu organe genitale bolnave l-au fascinat \xc8\x99i \xc3\xaengrozit pe t\xc3\xa2n\xc4\x83rul Dal\xc3\xad, iar el a continuat s\xc4\x83 asocieze sexul cu putrefac\xc8\x9bia \xc8\x99i descompunerea chiar \xc8\x99i la maturitate._NEWLINE_Tabloul a fost comparat cu Gr\xc4\x83dina desf\xc4\x83t\xc4\x83rilor umane al lui Hieronymus Bosch. Marele Masturbator este similar cu o imagine din partea dreapt\xc4\x83 a panoului st\xc3\xa2ng din Gr\xc4\x83dina pl\xc4\x83cerilor p\xc4\x83m\xc3\xa2nte\xc8\x99ti, compus\xc4\x83 din pietre, arbu\xc8\x99ti \xc8\x99i animale mici care seam\xc4\x83n\xc4\x83 cu o fa\xc8\x9b\xc4\x83 cu un nas proeminent \xc8\x99i gene lungi.\n_START_SECTION_\nIstoric\n_START_PARAGRAPH_\nDal\xc3\xad a p\xc4\x83strat pictura \xc3\xaen colec\xc8\x9bia lui personal\xc4\x83, expus\xc4\x83 la Teatrul \xc8\x99i Muzeul Dal\xc3\xad din Figueres. Dup\xc4\x83 moartea sa, tabloul a fost l\xc4\x83sat ca mo\xc8\x99tenire \xc3\xaen colec\xc8\x9bia na\xc8\x9bional\xc4\x83 a Spaniei, c\xc3\xa2nd a fost adus la muzeul din Madrid.'